google/wiki40b huggingface dataset:
Ebers-papyrusen

Ebers-papyrusen er et egyptisk papyrus som inneholder informasjon om medisinske urter og deres virkning som har blitt datert til rundt 1550 f.Kr. Det er en mulighet for at den er kopiert fra eldre tekster. Ebers-papyrusen er blant de viktigste av papyrus-manuskriptene fra oldtidens Egypt som omhandler medisinske emner. Det er et av de to eldste bevarte medisinske dokumenter som er bevart, det andre er Edwin Smith-papyrusen (ca. 1600 f.Kr.). Et annet viktig medisinsk papyrus er Brugsch-papyrusen (ca. 1300 f.Kr.). Ebers-papyrusen er en 110 siders rull som er rundt 20 meter lang.
For behandling av eksempelvis diabetes anbefaler teksten at pasienten drikker en kopp med vann fra en fugledam, en blanding av hyllebær, plantefibre fra asit (!), melk, ølrester, agurkblomster og grønn daddelpalme. Egyptiske leger mistenkte at det var en forbindelse mellom hva folk spiste og symptomene som nå er knyttet til diabetes, men ingen av deres behandlinger ville ha vært effektive. For behandling av guineaorm ble det anbefalt å vikle ormen rundt enden av en pinne og langsomt trekke den ut. 3500 år senere var den behandlingen fortsatt en vanlig måte å behandle pasienten for denne lidelsen.
Ebers-papyrus ble funnet i Luxor (Teben) vinteren 1873–1874 av den tyske egyptologen og forfatteren Georg Ebers og blir i dag oppbevart i Universitet i Leipzig i Tyskland.
Det er uklart hvor papyrusen kom fra, men det sies at de er funnet mellom beina på en mumie i Assassif-distriktet. Papyrus ble i Edwin Smiths samlinger i alle fall til 1869 da den dukket opp i en antikvitetskatalog. I 1875, publiserte Ebers en faksimile med en engelsk-latinsk vokabular og innledning  av denne papyrusen. Ebers-papyrusen omfatter 110 sider, og er den lengste av de bevarte medisinske papyrus-manuskripter. Den daterer seg helt tilbake til 1534 f.Kr. med referanser tilbake som det første dynasti i Egypt 3000 f.Kr.
Denne mann er farlig

Handling

Forfatteren John Morlar blir innlagt på sykehuset med svært alvorlige skader etter et drapsforsøk. Omtrent samtidig kommer den franske etterforskeren Brunel til London. Han er blitt forflyttet som ledd i et utviklingsprogram mellom Frankrike og Storbritannia. Tilfeldigvis blir han satt til å etterforske drapsforsøket på Morlar. Ut ifra sykejournalen til hans psykolog kan det tyde på at Morlar var sinnssyk. Han trodde selv at han var besatt, og at han kun med tankens kraft kunne drepe og skape store ødeleggelser. Brunel oppsøker personer som har har kjent Morlar opp gjennom årene for å forsøke å kartlegge uklarhetene rundt drapsforsøket. Etterhvert faller flere og flere av bitene på plass, og han innser til sin forskrekkelse at Morlar ikke lider av tvangstanker, men besitter fryktinngytende krefter. På sykehus begynner den hardt skadde Morlar å vise tegn til bedring. Han ligger fremdeles i koma, men sine overnaturlige krefter har han fremdeles intakt.

Om filmen

Den amerikanske filmkritikeren Leonard Maltin gav den 2 av 4 stjerner.
Den har fått 2 av 5 stjerner i Den store film- og videoguiden.
Trond Frønes

Karriere

Frønes har samarbeidet med musikere som Ola Kvernberg, Even Helte Hermansen, Erlend Slettevoll og Kenneth Kapstad, og hadde en sentral posisjon i de norske bandene Cadillac og Jerryville fra 1999.
Europeisk langbanemesterskap i svømming 2018 – 100 meter butterfly kvinner

Semifinaler

Semifinalene ble avholdt 3. august fra kl 17:32. lokal tid
Porvenir (kommune)

Historie

Porvenir ble grunnlagt i 15. mars 2010.

Regjeringen

Ordføreren (alcalde) i kommunen er Silvia Scarboni (2010-2015).
Black Sea Shipping Company

Historie

Selskapet ble stiftet 13. juni 1922, som Svartehavets - Azov Sea Shipping av Rådet av Arbeid og Forsvar som en del av Folkekommissariatet for kommunikasjonsveier og ble administrert av sentralforvaltningen av den statlige handelsflåten (Gostorgflot). Selskapet sporer imidlertid sin historie til 16. mai 1833 da Black Sea Society of Steamships (ROPiT) ble etablert for permanent samferdsel mellom Odessa og Istanbul, men selskapet forsvant etter Krimkrigen på 1850-tallet. Svartehavet-Azovhavets shippingselskap ble splittet i opp etter andre verdenskrig. En annen splitt fant sted i 1964 da et nytt selskap, Novorossiysk Shipping Company, ble opprettet fra tankavdelingen av Black Sea Shipping Company.
I 2013  ble selskapet nedlagt.

Flåte

Black Sea Shipping Company var det største rederiet i verden i 1980-årene målt i havgående fartøy. Selskapet hadde mer enn 250 havgående skip i den beste tiden.

Havner i drift

I Sovjetperioden lå alle de store havnene i det nåværende Ukrainas territorium, unntatt Sevastopol, Azovhavet, Kertsj og Donauhavnen. Etter sammenbruddet av Sovjetunionen ble disse havnene utskilt fra rederiet.
Canadamesterskapet i boccia 2015

Canadamesterskapet i boccia 20135 (2015 Canadian Boccia Championships / Championnat canadien de Boccia 2015) ble arrangert i perioden 6. - 8. mars 2015 i The Abilities Centre i Whitby i Canada.
Tannsmellere

Utseende

Små til middelsstore (5 – 20 millimeter) smellere, vanligvis langstrakte og mer eller mindre parallellsidige. Hodet er kort og bredt, med små fasettøyne, hos noen arter er disse rundet utstående. Antennene er 11-leddete, vanligvis ganske lange, ofte sagtakkede eller kamformede. Ofte er antennene lengre og mer forgrenede hos hannene enn hos hunnene. Brystskjoldet (pronotum) er mer eller mindre firkantet sett ovenfra, gjerne omtrent så langt som bredt. Sidekantene er tydelig markerte, og bakhjørnene er mer eller mindre tilbaketrukket. Dekkvingene er langsmale, vanligvis omtrent så brede som brystskjoldet, som oftest med tydelige lengdestriper. 
Larvene er sylindriske, glatte med en voksaktige overflate og spredte hår, gjerne rød- eller gulaktige. Hodet er noe flatt med fremoverstrakte kjever. Det bakerste leddet har vanligvis et par kraftige utvekster av varierende form. Beina er ganske korte.

Levevis

Smellernes larver lever i jorda eller i død ved. Hva de spiser kan variere – noen arter synes å være hovedsakelig planteetere, og enkelte kan være brysomme skadedyr, andre er rovdyr. Mange arter bruker flere år på larveutviklingen. De voksne billene flyr godt og treffes ofte flygende, på blomster eller i vegetasjonen. Mange smellere er skogsinsekter, og en rekke arter, særlig av slekten Ampedus, er knyttet til hule trær. For at disse skal kunne overleve, er det nødvendig at gamle, hule trær blir tatt vare på og også at nye trær får anledning til å stå til de begynner å råtne og blir hule.

Skadedyr og nyttedyr

Noen arter av tannsmellere er brysomme skadedyr i jord- og hagebruk fordi larvene (kjølmark) spiser røtter.
Bygdestudium

Bygdestudium (engelsk: One-place study) er en videreføring av den gamle norske bygdeboks-tradisjonen innenfor slektsforskning, hvor man forsøker å samle alle kjente opplysninger om befolkningen innenfor ett bestemt område i et avgrenset tidsrom. I forbindelse med oppblomstringen av Internett som medium, og spesielt med publiseringen av scannede kirkebøker på nettet, kan man forvente at denne interessen vil ta av i de nærmeste årene.
Aromia moschata

Utseende

En stor (20-34 mm) og slank, metallgrønn trebukk. Arten kan ikke forveksles med noen annen nordisk bille. Antennene er noe lengre enn kroppen hos hannen, litt kortere enn kroppen hos hunnen. Hodet er fremstrakt og forholdsvis lite. Pronotum er sekskantet sett ovenfra, med to par spisse knøler i midten. Dekkvingene har markerte skuldre og er parallellsidige, med to mer eller mindre tydelige lengderibber på hver vinge. Beina er ganske lange o slanke.

Levevis

Larvene utvikler seg i stammer av skadede seljer. Larvene lever på grensen mellom levende og død ved, og finnes gjerne i tilknytning til sår i barken, for eksempel forårsaket av trebukken Saperda similis. Andre arter kan dra nytte av moskusbukk-larvenes gnag, for eksempel kan sommerfuglen vanlig tredreper (Cossus cossus) ofte legge egg på seljer angrepet av moskusbukk. De store larvene er ettertraktet mat for hakkespetter. Larveutviklingen tar 3-4 år, det samme seljetreet kan brukes av arten i mange år. Larvene kan trolig bidra til å drepe seljetrær, men siden disse gjerne blir regnet for å være av liten økonomisk verdi er ikke arten regnet som et betydelig skadedyr. De voksne billene kan finnes på blomster i juli-august. Om man plukker dem opp, utsondrer de et moskusaktig luktstoff.

Utbredelse

Arten er utbredt over det meste av Palearktis. I Norge finnes den i Sør-Norge, på Østlandet og i noen fjordstrøk vestpå.
If I Could Wrap Up a Kiss

If I Could Wrap Up a Kiss er et musikkalbum med Silje Nergaard. Albumet ble utgitt den 15. november 2010.
Artigas (departement)

Navn

Artigas er oppkalt etter José Gervasio Artigas, uruguayansk nasjonalhelt, offiser og politiker.

Historie

Artigas ble opprettet i oktober 1884 da det ble skilt ut av Salto-departementet.

Naturgeografi

Artigas ligger nord i Uruguay. Departementet grenser til Salto i sør, mot Rio Grande do Sul (Brasil) i nord og øst, og mot Argentina i vest. 
Den nordlige delen av departementet er fjellområder med elver og innsjøer. Bella Unión ligger i denne regionen og er det økonomiske senteret i departementet.
Cuareim er en av de viktigste elvene i Artigas.

Kommuner

Artigas har tre kommuner (spansk: municipios): Tomás Gomensoro, Bella Unión og Baltasar Brum.

Regjering

Guvernøren (spansk: intendente) i Artigas er Pablo Caram Murillo (Partido Nacional).
Formel 1-sesongen 1976

Oppsummering av sesongen

I en svært politisk sesong gikk førermesterskapet til James Hunt, som vant med bare et poengs margin til Ferraris Niki Lauda. Kontroversene startet i Spania, hvor Hunt først ble diskvalifisert fra førsteplassen, som da gikk til Lauda, men flere måneder senere ble avgjørelsen omgjort etter en anke. 
Hunt vant i Frankrike og tilsynelatende også i Storbritannia, men etter en massekollisjon på første runde var løpet blitt omstartet, og Ferrari mente at Hunt ikke hadde fullført runden etter kollisjonen og derfor ikke skulle vært tillatt å ta del i omstarten. Hunt ble omsider diskvalifisert etter en langvarig prosess, og Lauda ble dermed løpets offisielle vinner.
På Nürburgring havnet Lauda i en alvorlig krasj og i flere dager var det uvisst om han ville overleve de alvorlige brannskadene. Løpet ble vunnet av Hunt, som deretter tok fjerdeplassen i Østerrike, hvor John Watson tok Penske-teamet eneste seier i Formel 1. Utrolig nok kom Lauda etter bare halvannen måned tilbake etter skadene han pådro seg i Tyskland. I Italia kom han på fjerdeplass, og i samme løp ble Hunt, Jochen Mass og Watson flyttet bakerst på griden for påståtte regelbrudd.
Hunt vant i Canada og i USA, men Lauda tok tredjeplassen og lå dermed tre poeng foran Hunt før det siste løpet i Japan. Under fryktelige værforhold ble løpet vunnet av Mario Andretti. Lauda ga opp på grunn av de farlige forholdene, og Hunt kom til slutt i mål på tredjeplass og sikret seg dermed mesterskapet.
I Sverige vant Jody Scheckter i Tyrrells sekshjulede P34, og slo dermed tilbake mot kritikerne av den uvanlige bilen. Lauda kom på tredje og Hunt på femte.
Chris Amon kjørte sitt siste Grand Prix-løp i Tyskland. Bilene til Wolf-Williams i 1976 var opprinnelig Hesketh-biler. Frank Williams forlot teamet mot slutten av sesongen. Boro-Ford teamet endret navn til Ensign-Ford.
Mölle

Mølles historie

I Mölle ble badelivet tidlig utviklet. På 1890-tallet ble Mølle en av Sveriges første badebyer. En rask omstilling fra fiskevær til turiststed gjorde hele samfunnet til en del av turistindustrien.
Man fikk et tjuetalls hoteller og pensjonater da turistnæringen strakte seg ut langs Kullabergs sydside med milevid utsikt mot Mölle havn, Kattegat, Öresund og Danmark. 
I årene før 1914 tiltrakk Mölle seg mange danske og tyske gjester. De tyske gjestene forsvant under første verdenskrig, men i mellomkrigsårene fikk Mölleturismen et nytt sterkt oppsving, inntil de tyske besøkene opphørte i og med nazistenes maktovertagelse i 1933. Da satte strenge tyske valutaregler en stopp for nesten all tysk utenlandsturisme.
Etter andre verdenskrig forsøkte man igjen å blåse liv i de utenlandske turiststrømmene. Men nye ferievaner og en økende bilisme har etter hvert gjort Mölle og Kullaberg mer til et populært mål for dagsutflukter og mindre et kursted med kontinentalt snitt.

Mölle i dag

Flere av hotellene i Mölle ble på 1960-tallet ombygd til sykehjem. Deretter skjedde en ombygging til leiligheter. Fremdeles har Mölle med sine 700 bofaste innbyggere seks aktive sommerhoteller, to golfbaner (Mölle GK og St. Arilds GK), en populær campingplass, flere dykkeområder og en godt besøkt småbåthavn. Stedet savner imidlertid dagligvarebutikker og andre permanente servicetilbud.
Teruo Nimura

Japans herrelandslag

Teruo Nimura spilte 5 landskamper for Japans herrelandslag.
Kasimir den stores universitet i Bydgoszcz

Kasimir den stores universitet i Bydgoszcz (polsk Uniwersytet Kazimierza Wielkiego w Bydgoszczy, forkortet UKW) oppstod i 2005 som etterløper til Kasimir den stores akademi i Bydgoszcz. Universitetet er et av Polens yngste og minste. Det består av fire fakulteter.
Devonport (Tasmania)

Historikk

Området ble først kartlagt av kaptein Charles Hardwicke i 1823. Det var opprinnelig kjent som Port Frederick. Senere ble denne byen delt i to, med Formby på vestbredden av Mersey og Torquay på østbredden. I 1890 ble disse byene samlet under navnet Devonport. Som igjen er oppkalt etter Devonport i England. 
Devonport fikk bystatus i 1981.
Yan Baihu

Yan Baihu (levde i Han-dynastiets siste tid) var en mindre krigsherre i det østlige Wu i det senere Han-dynastiet og de tre rikers tid i Kina.
Yan Baihu kalte seg selv «det østlige Wus moralens konge».
En gang ble Yan Baihu angrepet av Sun Ce. Han tok da tilflukt hos Wang Lang og søkte hans hjelp. Men mens dette pågikk, ble han igjen tvunget på flukt. Dong Xi rakk i kapp med ham og slo ham ihjel. Dong Xi sendte så Yan Baihus hode i en boks som gave til Sun Ce.
Partido Socialista Obrero Español

Historie

Partiet ble grunnlagt av Pablo Iglesias i Madrid med det formål å organisere og representere arbeiderbevegelsens interesser. Partiets politiske mål var sosialisme i henhold til marxismens prinsipper. PSOE var en del av venstresiden som vant valgene i 1936, og partiets leder Juan Negrín ble statsminister fra september 1936 til 1939.
Da general Francisco Franco sammen med høyrekrefter ledet et forsøk på statskupp i 1936 og den spanske borgerkrigen startet, ble partiet splittet i tre deler: en marxistisk, en sentrumsorientert og en reformistisk sosialistisk retning.
Under diktaturet fra 1939 ble partiet forbudt og fikk først gjenoppta sin virksomhet i 1977. I 1979 ble marxismen avskaffet i partiprogrammet, og partiet sluttet seg til de andre europeiske sosialdemokratiske partiene. Etter gjeninnføringen av det spanske demokratiet har partiet fått ny regjeringsmakt, første gang fra 1982 til 1996 under partileder og statsminister Felipe González.
Ved valget i 2004 overtok partiet overraskende regjeringsmakten fra det borgerlige Partido Popular som lenge lå an til å vinne valget. Den borgerlige regjeringens håndtering av terrorbombingen i Madrid like før valget, hadde utvilsomt betydning for PSOEs valgframgang. Etter valget til nasjonalforsamlingen 14. mars 2004 ble partiet landets største med 43 prosent av stemmene. Partileder José Luis Rodríguez Zapatero, som hadde vært partiets generalsekretær i en årrekke, ble i 2004 Spanias statsminister. 
Ved valget i 2008 økte partiet sin oppslutning, og fortsatte ved makten, selv om partiet ikke fikk rent flertall.
Ved parlamentsvalget i november 2011 gikk PSOE tilbake med 59 mandater til 110 i deputertkammeret. Det var det det dårligste resultatet etter at partiet ble tillatt igjen i 1977. Partiet mistet regjeringsmakten til Partido Popular, som fikk rent flertall.
Pedro Sánchez (PSOE) ble statsminister for en mindretallsregjering 2. juni 2018 etter at Mariano Rajoy og Partido Popular ble felt av et mistillitsvotum. PSOE økte sin oppslutning igjen ved parlamentsvalget i 2019.
Colobathristidae

Utseende

Middelsstore til store (6 – 20 mm), langstrakte og slanke teger. Kroppen er dypt punktert og kraftig bestøvet. Hodet er trekantet, har fasettøyne "på stilk" og punktøyne (ocelli). Antennene og sugesnabelen består av fire ledd. Scutellum er langt og smalt, noen ganger med pigger. Forvingenes ytterkant er litt innsvinget, corium har vanligvis et trekantet felt ytterst. Vingens membranøse del er uten eller med sterkt reduserte årer.

Levevis

De er planteetere som for det meste lever på gras. Noen arter kan gjøre skade i landbruket, særlig i sukkerrør-dyrking.
Smerinthulus

Utseende

Middelsstore (vingespenn 60-90 millimeter), lyst brune eller rødbrune svermere med litt sigdformede forvinger.
Forvingens bakhjørne (tornus) er spissvinklet uttrukket.

Levevis

De voksne sommerfuglene tar ikke næring til seg.

Utbredelse

Slekten er utbredt i Sørøst-Asia, mest i Indonesia.
Margrethe Knudsdatter

Margrethe Knudsdatter (født ca. 1129) var en dansk prinsesse, datter av kong Knud Lavard og søster til Valdemar den store.
Hun giftet seg med Stig Tokesen Hvide, og sammen fikk de sønnen Toke Stigsen Hvide og datteren Christine Stigsdatter som ble gift med kong Karl Sverkersson og dermed ble dronning av Sverige.
Hellerud

Hellerud er et boligstrøk i Bydel Alna i Oslo. Det ligger mellom Tveita, Trasop og Haugerud, ikke langt unna Lutvann og Østmarka.
Stedet har navn etter Nordre Hellerud gård, og navnet kommer ganske sikkert av «helle» eller «flatt berg». Rud-endingen tyder på at det er en rydningsgård fra middelalderen, dvs. sannsynligvis fra 1400- eller 1500-tallet. Området ble utparsellert til boliger i stor stil i mellomkrigstiden, men det finnes også noe småhusbebyggelse fra helt først på 1900-tallet. Mesteparten av dagens bebyggelse på Hellerud består av småhusbebyggelse.
Hellerud gav navn til den administrative bydelen Hellerud, som eksisterte fra 1988 til 2003.
Hellerud stasjon på Østensjøbanen og Furusetbanen ligger noe vest for strøket den har tatt navn etter.
Hellerud videregående skole ligger på Tveita.
Engelsk engelsk

Engelsk engelsk (eller engelsk talt i England) viser til det engelske språket slik det tales i England.
Det er mange forskjellige aksenter og dialekter i England. Andre betegnelser som viser til engelsk slik det blir talt i England er blant annet: anglo-engelsk og engelsk i England.
 Den relaterte betegnelsen britisk-engelsk har «alle tvetydighetene og spenningene som ligger i ordet «britisk» og som et resultat kan det brukes og tolkes på to forskjellige måter, mer i store trekk eller mer snevert, innenfor en rekkevidde fra sløring og tvetydighet», men brukes for det meste kun til å beskrive særtrekk ved engelsk engelsk, walisisk engelsk, skotsk engelsk og irsk engelsk.
Brachycoryna

Utseende

Gasnke små (ca. 3 millimeter), avlange, som oftest noe firkantede, matte, gulbrunlige eller mørke bladbiller. Oveersiden er tett og svært grovt punktert, punktene gjerne noe kantete. Hodet er nokså lite, antennene kraftige, holdes gjerne samlet og framoverrettet. Pronotum er trapesformet. Antennene består av 7-8 ledd og er korte og klubbeformede. Dekkvingene er oftest nokså firkantede, beina temmelig korte. Dekkvingene har 10 punktstriper, i alle fall ved roten, og gjerne fire svakt opphøyde ribber.

Levevis

Både larver og voksne lever på planter og eter fra dem. Disse artene holder seg gjerne til én eller noen få vertsarter, larvene minerer i bladene til de samme plantene som de voksne gnager på. Denne slekten omfatter arter som lever på familiene Malvaceae, Sterculiaceae og kurvplantefamilien.

Utbredelse

Slekten er utbredt fra Canada i nord til Argentina i sør.
Fylkesvei 5492

Fylkesveg 5492 går mellom Ystebø og Valdersnes i Radøy kommune. Veien er 2,4 km lang.
Frem til 2019 hadde veien betegnelsen Fv413.
Kassasjon (musikk)

Kassasjon er et musikalsk sjangerbegrep for et muntert verk for flere instrumenter, oftest solistiske, og vanligvis beregnet på utendørs oppføring. En typisk kassasjon består av ganske mange korte satser. Sjangeren er beslektet med divertimento, serenade og nokturne.
Betegnelsen stammer sannsynligvis fra det italienske cassazione, som her skal forstås omtrent som «avskjedsmusikk». En annen mulighet er at ordet er avledet av gassatim, en spøkefull latinisering fra det tyske «in der Gasse», dvs «i smuget/gata». Østerrikske 1700-talls musikere kalte det å framføre musikk utendørs for gassatim gehen.
Sjangeren blomstret på 1700-tallet. Eksempler på komponister som skrev kassasjoner er Joseph Haydn, Michael Haydn, Wolfgang Amadeus Mozart, Carl Ditters von Dittersdorf og Antonio Salieri.
Monzonia

Utseende

En middelsstor, lang og slank, halvmatt mørkbrun trebukk. Dekkvingene har to par gule lengdeflekker. Antennene er en del lengre enn kroppen, pronotum sylidnrisk og mer enn dobbelt så langt som bredt. Dekkvingene er nesten jevnbrede og ender i en skarp tann. Beina er middels lange med klubbeformede lår.

Utbredelse

Arten er bare kjent fra Guatemala.
Julianadorp (Curaçao)

Julianadorp er en bydel i Willemstad, hovedstaden på Curaçao.
Området ligger i innlandet vest for sentrum av Willemstad, og strøket er hovedsakelig preget av småbebyggelse. 
Julianadorp ble opprinnelig bygget ut som et boligområde for funksjonærer ved Shells oljeraffineri på Curaçao.
Archaeopalus

Utseende

En middelsstor, kraftig, brunsvart trebukk. Antennene er omtrent så lange som kroppen, kraftige, hvert ledd med en skarp pigg i spissen. Pronotum er tønneformet, med kraftig, tverr-rynket skulptur, dekkvingene jevnbrede, med to pigger i spissen.

Utbredelse

Arten er bare kjent fra Borneo (Kalimantan).
Haibowan kullkraftverk

Haibowan kullkraftverk er et kullkraftverk i distriktet Haibowan i Wuhai i regionen Indre Mongolia i det nordlige Kina. Det har en installert produksjonskapasitet på 1200 MW fordelt på 3 turbiner à 100-200 MW, samt 2 reaktorer på 330 MW under bygging. Anlegget stod ferdig med de tre første turbinene i 2009.
Hommelvik Idrettslag

Historikk

Klubben ble stiftet 15. september 1924, og hadde i 1953 ingen basketballavdeling, men har siden mistet avdelingen for hurtigløp på skøyter.

Fotball

A-laget i fotball for menn spiller i 2015 i 5. divisjon. Klubben spilte sist i 3. divisjon i 2000. Trener for laget i 2015 er Rune Hanger, og assisterende trener Roger Mandal. Leder i klubben er Ola Morten Fuglem (2015). Hommelvik IL i fotball har mange aldersbestemte lag. Og i 2015 jobber klubben for å bli en av de første kvalitetsklubbene i Trøndelag Fotballkrets. Hjemmebanen er Mersalg Arena Kunstgress og de har også Øya 1 og Sveberg Kunstgress som andre baner tilgjengelig. Øya 1 er naturgress og nylig oppusset.

Langrenn

Det er en stor langrenns avdeling i Hommelvik. Dette utgjør mesteparten av klubben.
Kvikne kobberverk

Område

Kvikne kobberverk ligger i Kvikne Østfjell bak Kaltberget. Avstanden til sentrum er 9km, og det går bare an å kjøre bil der på sommertid.

Smeltehytter

Kvikne kobberverk hadde mange smeltehytter. De første lå ved Ya. Etter hvert ble de flyttet lenger nedover i dalen, først til Sverja og senere til Brevad. Til slutt ble de flyttet til Innset, hvor den siste ble ødelagt i 1789. Den eneste smeltehytten som fortsatt er intakt befinner seg i Nåverdalen. Den er veldig godt bevart og ble fredet i 1959.

Gruvene

Det første malmfunnet på Kvikne ble gjort i 1629, av Gammel Nils. Det kan tenkes at lokalbefolkningen på Kvikne hadde drevet med utvinning i gruvene lenge før dette, men i frykt for at Christian IV skulle høre om det, sa de ingenting.
Malmen som ble tatt ut var svovelkis med kobberkis.
Rundt 1700-tallet ble verket delt opp i 16 deler, og det ble stiftet et aksjeselskap med Abraham Dreier som leder. Etter dette ble det oppsving i driften.
Da Storofsen fylte gruvene i 1789 ble det regnet som slutten på gruvene, selv om driften offisielt ikke ble innstilt før i 1812.
I løpet av de 150 årene som kobbergruvene var i drift ble det tatt ut 6960 garkobber fra ca. ¾ millioner tønner malm. Malmen som ble tatt ut på Kvikne inneholdt en svært giftig kis kalt arsenkis. Arsenen avga en giftig stank som ikke fantes i noen andre gruver i Norge. Derfor var gruvearbeidernes arbeidsmiljø ved Kvikne kobberverk meget mer helseskadelig enn ved andre anlegg.

I dag

I dag står bare ruiner igjen av Kvikne kobberverk.